Document ID: 31995R1586

Uredba Komisije (ES) št. 1586/95
z dne 30. junija 1995
o spremembah Uredbe (EGS) št. 776/78 o uporabi najnižje stopnje nadomestila za izvoz mlečnih proizvodov
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1538/95 [2], in zlasti člena 17(14) Uredbe,
ker Uredba Komisije (EGS) št. 1098/68 z dne 27. julija 1968 o podrobnih pravilih za uporabo izvoznih nadomestil za mleko in mlečne proizvode [3], kakor je bila nazadnje spremenjena z Uredbo (EGS) št. 2767/90 [4], določa namembna območja, sprejeta za določanje nadomestil; ker se Uredba Komisije (EGS) št. 776/78 [5], kakor je bila nazadnje spremenjena z Uredbo (ES) št. 3337/94, o uporabi najnižje stopnje nadomestila za izvoz mlečnih proizvodov nanaša na ta območja;
ker je bila Uredba (EGS) št. 1098/68 nadomeščena z Uredbo Komisije (ES) št. 1466/95 [6]; ker Uredba Komisije (ES) št. 3079/94 [7] določa nomenklaturo držav za statistiko zunanje trgovine Skupnosti in za statistiko trgovine med državami članicami; ker je treba zato Uredbo (EGS) št. 776/78 spremeniti tako, da se sklicevanje na območja nadomesti z ustrezno nomenklaturo;
ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,
SPREJELA NASLEDNJO UREDBO:
Člen 1
Uredbo (EGS) št. 776/78 se spremeni na naslednji način:
1. v členu 2 se "Območje E" nadomesti z "Namembno območje št. 400";
2. v Prilogi II:
- v stolpcu, naslovljenem "Namembno območje", se "Območje E" nadomesti s "št. 400",
- sklicevanje na "Uredbo (EGS) št. 1098/68" v opombi 1 se nadomesti z "Uredbo (ES) št. 3079/94".
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. junija 1995

Labels: 3
17
19